  Анжелика Тихонова корреспондент 26-тӥ шуркынмонлы Удмуртиын коронавирус инфекциен 303 выль черламъёсты шараязы. Висьыны кутскемъёс пӧлын 40 пиналъёс но 65 арессэс ортчем 42 арлыдоос. Со сярысь элькунысь оперативной штаб ивортӥз. Диагноззы Ижкарын 98 улӥсьёслэн зэмаз, Воткаын – 27, Сарапул ёросын – 20, Камбарка ёросын – 19, Глазкарын – 13, Эгра, Вавож ёросъёсын – быдэн 10, Вотка, Каракулино, Дэри ёросъёсын – быдэн тямыс, Ува, Кияса, Алнаш ёросъёсын, Можгаын – быдэн сизьым, Балезино, Красногорск ёросъёсын, Сарапулын – быдэн куать, Кез, Шаркан, Сюмси, Пичи Пурга ёросъёсын – быдэн вить, Грак, Кизнер ёросъёсын – быдэн ньыль, Яр, Юкаменск ёросъёсын – быдэн куинь, Якшур-Бӧдья ёросын – кык. 264 адями йӧназ. 17 мурт кулӥз. Кышномуртъёслы 42, 50, 60, 62, 64, 66, 70, 72, 76, 92, 95 арес вал, воргоронъёслы – 66, 68, 69, 70, 82, 85 арес 26-тӥ шуркынмонлы Удмуртиын коронавиурсэн черлан 73 сюрс 935 учыръёс лабораториосын зэматэмын. 62 сюрс 334 адями йӧназ, 3 сюрс 206 мурт улонысь кошкиз. Та дыре 226 висисьёслэн тазалыксы секыт лыдъяське. Берло нунал ӵоже коронавируслы 6 сюрс 30 эскеронъёс ортчытӥзы. Коронавируслэсь прививка 625 сюрс 163 адями пуктӥз, со пӧлысь 427 сюрс 768 мурт кык компонентэн. «Спутник Лайт» вакцинаез 109 сюрс 446 адямилы пуктӥзы. Тегъёс: Тазалык Ижкар Удмуртия коронавирус  